open-index/open-wikipedia-markdown huggingface dataset:
יעקב עשהאל

**יעקב עשהאל** (24 בדצמבר 1924 – 2 באוקטובר 2012), שנודע בכינויו **הסוס הלבן**, היה רב-נגד בצה"ל ששימש כנגד המשמעת של בית הספר לשריון במחנה ג'וליס מ-1957 ועד לשחרורו משירות הקבע בשנת 1985 והיה מהבולטים שברס"רים והנערצים בצה"ל.

## קורות חייו
עשהאל נולד ב-24 בדצמבר 1924 בסלוניקי, והתחנך באיסטנבול שבטורקיה, לאחר שמשפחתו ברחה מהנאצים עם פרוץ מלחמת העולם השנייה.
עשהאל התגייס לצבא הטורקי.
הוא עלה לישראל בגפו במסגרת עליית הנוער בשנת 1949 בגיל 25, זמן קצר לאחר קום המדינה.

חודשים ספורים לאחר עלייתו התגייס לגדוד 79 של חיל השריון. הוא לקח חלק במבצע קדש, במהלכו שימש כרב-סמל פלוגתי של סיירת חטיבה 7. בשנותיו הראשונות בצה"ל שירת עשהאל גם במפקדת חטיבה 7.

מיד לאחר מבצע קדש קיבל על עצמו את תפקיד רס"ר בית הספר לשריון. הוא מילא את התפקיד קרוב לשלושים שנה, מ-1957 ועד ליציאתו לגמלאות ב-1985 בגיל 61. בשנה זו עבר בסיס ההכשרות של החיל למחנה סיירים שבדרום.

## מורשת
עשהאל היה בשירות קבע במרבית מלחמות ישראל - במבצע קדש, במלחמת ששת הימים, ביום הכיפורים ובמלחמת לבנון הראשונה. הוא זכה כבר בשנות החמישים לכינוי "הסוס הלבן", בשל צבע שערו והליכתו הזקופה והאצילית. אולם אסור היה להשמיע כינוי זה בנוכחותו.

דורות של לוחמים וקצינים עברו תחת עשהאל, ורבים מהם טיפסו אחר כך לדרגות הקצונה הבכירות. בבסיסו בוצעו כל ההכשרות של חיל השריון, שכללו פרק הטירונות, מקצועות טנקים, קורס מפקדי הטנקים, קורס קציני השריון וקורסים מקצועיים נוספים. כרס"ר הבסיס, היה מסמליו הבולטים של המחנה.

רבים מבוגרי חיל השריון רואים בו כמעצבה הגדול של המשמעת השריונאית. הוא היה ידוע במשמעת הקפדנית שהוביל, לצד האהבה והדאגה הרבה שהפגין כלפי החיילים הרבים שעברו תחת פיקודו.

עשהאל ראה בכאב רב את האובדן הגדול של חיל השריון במלחמת יום הכיפורים, ונפילת רבים שאותם הכיר אישית.

יום הולדתו ה-80 נחגג על ידי צה"ל ובכיריו אירוע לכבודו באנדרטת השריון בלטרון.

עשהאל התגורר באשקלון. היה אב לבן ובת, שהלכו בעקבותיו והיו לקצינים בחיל השריון.

עשהאל נפטר בט"ז בתשרי ה'תשע"ג (2 באוקטובר 2012), ונטמן בבית העלמין אשקלון.

## קישורים חיצוניים
* 
* 
* 
* 
* אתר "יד לשריון": "9 באוקטובר 2012: יעקב עשהאל - "הסוס הלבן" - הרס"ר המיתולוגי של השריון איננו"
* 
* 
* יעקב עשהאל, באתר "מוזיאון משפחות ראשון לציון"
* 
* יעקב עשהאל, באתר israeldefense, תאריך 2 באוקטובר 2012
* 
* יעקב עשהאל, באתר "פרש"

## הערות שוליים

קטגוריה:נגדי משמעת בצה"ל
קטגוריה:חיילי חיל השריון
קטגוריה:עולים לאחר קום המדינה: 1948–1950
קטגוריה:חיילי חיל השריון במלחמת סיני
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:חיילי חיל השריון במלחמת לבנון הראשונה
קטגוריה:חיילי פלס"ר 7
קטגוריה:ישראלים שנולדו ב-1924
קטגוריה:ישראלים שנפטרו ב-2012
לימודי מגדר

**לימודי [[מגדר]]** הוא תחום ידע אקדמי בין-תחומי העוסק בחקירת הזהויות, התפקידים והייצוגים המגדריים, וכיצד מערכת המגדר באה לידי ביטוי בזירות חברתיות שונות.

לימודי מגדר צמחו במהלך שנות ה-70 של המאה ה-20, עם התפתחות תחומי ידע נוספים מעבר ללימודי נשים שהפכו לתחום אקדמי נפרד כבר בסוף שנות ה-60. כיום לימודי מגדר הם תחום גג שתחתיו מתקיימים תחומי ידע שונים – לימודי נשים, לימודי גבריות, תאוריות פמיניסטיות, תיאוריות של מיניות, לימודי להט"ב ועוד.

עלייתם לחשיבות, במיוחד באוניברסיטאות מערביות לאחר שנות ה-90, חפפה לעליית הדקונסטרוקציה.

## תכנים ושיטות לימוד
### רב-תחומיות
בבסיס לימודי מחקר עומדת ההנחה כי הזהות המגדרית היא אחד העקרונות בסיסיים הקובעים את האופן בו הסדר החברתי מתארגן, ומכאן שעליהם לעסוק בדיון ובמחקר של האופן בו קטגוריית המגדר משפיעה על תחומי הפעילות האנושית השונים. לימודי מגדר מחויבים לתפיסה רב-תחומית ולשיתוף פעולה עם חוקרים מתחומי ידע שונים, הן לצורך שימוש במקורות ידע חיצוניים והן למטרת יישום תיאוריות המגדריות על תחומי ידע ופעולה מגוונים. במקרים רבים לימודי מגדר במוסדות האקדמיים השונים משותפים לכמה פקולטות - רוח, חברה, אמנויות, משפטים, רפואה, ועוד.

### [[אקטיביזם]]
לימודי מגדר עוסקים בבחינה ביקורתית של האופן בו המבנים ויחסי הכוח החברתיים מייצרים ומשעתקים את מערכת היחסים הקיימת בין המגדרים השונים. חלק מהתוכניות ללימודי מגדר מעודדות אקטיביזם במקרים של זיהוי דיכוי מגדרי.

### הצטלבות עם קטגוריות זהות נוספות
לימודי מגדר עוסקים ביחסים בין מגדר לבין מאפייני זהות נוספים, כגון אתניות, מיניות, מעמד, גזע, מתוך ניסיון להבין מה היחס ביניהם. התפיסה היא שדיכוי על רקע מאפייני זהות אלה ואחרים במקרים רבים משולב בנקודת המבט המגדרית.

## היחס בין לימודי נשים ללימודי מגדר
מצד אחד יש הטוענים כי השילוב של לימודי נשים עם תחומי הידע הנוספים שכיום כלולים בלימודי מגדר חיוני להישרדות של תיאוריות פמיניסטיות באקדמיה.

מנגד, הרחבת לימודי נשים ומעבר ללימודי מגדר יצרו את החשש שמא התוצאה תהיה מחיקת ההישג של הבאת נקודת המבט של הנשים לקדמת המחקר, הידע וייצור התרבות, וזניחת ההדגשה של הפערים המיניים, הגופניים והרגשיים בין נשים לגברים. אחרים רואים את המעבר מלימודי נשים ללימודי מגדר כתחום אקדמי ניסיון לייצר תדמית נייטרלית יותר לתחום, מתוך ההנחה כי כך יקל על העוסקים בו להיות זכאים ליתרונות מוסדיים שונים. המחיר שהשינוי דורש הוא ויתור על הפן הפוליטי של פרויקט לימודי נשים.

ביקורת נוספת מבטאת חשש שהרחבת התחום תפתח אותו להשתתפות של גברים, במקום שבתחילת הדרך כלל נשים בלבד ונתפס על ידן כמקום בטוח.

## התנגדות ללימודי מגדר
לקראת סוף העשור השני של המאה ה-21 החלה מגמה של צמצום וסגירה של תוכניות אקדמיות של לימודי נשים ומגדר, וזאת במקביל לביטויים של השלטון בהקשר לצמצום זכויות האשה על גופה וזכויות של קבוצות להט"ב. ניתן לראות תופעה זו בפולין, בהונגריה בברזילובמדינות אחרות, כאשר המונח "תיאוריה מגדרית" החל לסמן את הדרישות של המגדרים והקבוצות השונות לשוויון זכויות וחופש בחירה, לראות בתוכניות הלימודים העוסקות בלימודי מגדר כמקור לדרישות אלה ולנסות לפעול לצמצומן וסגירתן.

## קישורים חיצוניים

* האגודה הישראלית ללימודים פמיניסטיים ולחקר המגדר
* רשימת המוסדות האקדמיים המקיימים תוכניות ללימודי מגדר בישראל

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:מגדר
קטגוריה:מדעי הרוח
קטגוריה:פילוסופיה פמיניסטית
קטגוריה:נשים בחינוך
קטגוריה:תאוריה ביקורתית
קטגוריה:אוריינות מגדרית
צ'ברקול

**צ'ברקול** (ברוסית: **Чебарку́ль**) היא עיר במחוז צ'ליאבינסק ברוסיה. ממוקמת על גדת אגם צ'ברקול, 78 ק"מ ממערב לבירת המחוז צ'ליאבינסק. בשנת 2017 התגוררו בעיר 39,914 תושבים.

העיר ממוקמת בדרום הרי אורל, על גדות אגם צ'ברקול. שם העיר והאגם נובעים משפות טורקיות ומשמעותו "האגם המנומר היפה".

העיר נוסדה בשנת 1736 כמבצר בגבול בין האדמות הרוסיות והבשקיריות ובהמשך הפכה לסטאניצה קוזאקית. קיבלה מעמד של עיר ב-25 באוקטובר 1951.

העיר היא מקום מושבן של מספר יחידות של הכוחות המזוינים של הפדרציה הרוסית

## היסטוריה
העיר הוקמה כמוצב צבאי בשנת 1736 בגבול האימפריה הרוסית. המוצב הגן על הגבלות הדרום מזרחיים והיוותה נקודת מעבר עבור כוחות הקוזאקים שנעו בדרום הרי אורל.

המבצר הוקם בהסכמת המנהיג הבשקירי טיימאס שאיוב, שהחזיק בבעלות על האדמות.

בשנת 1774 המבצר היווה את מטה חילות הצבא שבפיקודו של ימליאן פוגצ'וב שתכנן לכבוש מכאן את העיר צ'ליאבינסק. אך המתקפה נכשלה והם חזרו לבסוף למבצר והבעירו אותו ושיקומו נמשך שנתיים.

עד לפרוץ מהפכת פברואר הלך המבצר והתפתח וסביבו התפתחה עיר של ממש. לאחר מהפכת אוקטובר הושלטה בעיר ממשלת פועלים שניהלה את העיר.

בתקופת מלחמת העולם השנייה פונה אל העיר מפעל מתכות מהעיר אלקטרוסילה שהחל לייצר מוצרים ומפעל המתכות של צ'ברקול הפך למפעל היחיד בברית המועצות שייצר רכיבים עבור מנועים למטוסים.

לאחר התפרקות ברית המועצות מפעל המתכות הפך לחברת מניות פתוחה בשם "אורלסקאיה קוזניצה" (Уральская кузница).

בפברואר 2013 מטאור התפוצץ בשמי מחוז צ'ליאבינסק וחלק ממנו נפל אל תוך אגם צ'ברקול הסמוך, תוך שהוא יוצר חור בגודל 6 מטרים בקרח שכיסה את האגם.

## כלכלה
מגזר הכלכלה העיקרית העיר הוא התעשייה.

חברת המניות הפתוחה "אורלסקאיה קוזניצה" (ОАО Уральская кузница, מפעל המתכות לשעבר) מהווה למנוע כלכלי משמעותי עבור העיר ומייצר רכיבים ומכונות עבור התעשייה האווירית ומהווה חלק מקבוצת מצ'ל ומייצר 77% מכלל התוצר התעשייתי של העיר.

נוסף לזה פועלים בעיר גם:
* מפעל הקרונות של צ'ברקול
* מפעל סויוז טפלוסטרוי
* מפעלי מזון שונים

## ספורט
ממוזער|300px|היכל הקרח "כוכב אורל" על שם ואלרי חרלאמוב
ענף הספורט הפופולרי בעיר הוא הוקי קרח ובעיר פועלת קבוצת הוקי קרח בשם זבזדה צ'ברקול המתמודדת באליפות מחוז צ'ליאבינסק. בעבר שיחקו בשורותיה שחקנים כדוגמת ולרי חרלמוב, ניקולאי מקארוב ושחקנים נודעים אחרים.

משנת 2009 העיר מארחת את הטורניר לזכר דניס ליאפין של ליגת ההוקי הצעירה. בעיר פעלה בעבר קבוצת הכדורסל דינמו צ'ברקול.

### מתחמי ספורט
* אצטדיון מטאלורג
* היכל הקרח "כוכב אורל" על שם ואלרי חרלאמוב
* ברית השחייה "אולימפיה"

## קישורים חיצוניים

* 

## הערות שוליים

קטגוריה:מחוז צ'ליאבינסק: ערים
קטגוריה:יישובים שהוקמו ב-1736
חפרפרת כיס

**חפרפרת כיס** (שם מדעי: *Notoryctes*) הוא סוג יחיד במשפחת **חפרפרות כיס** (Notoryctidae) בסדרת **חפרפרות הכיס** (Notoryctemorphia). חפרפרות הכיס הם יונקים נדירים החיים במדבריות דרום ומערב אוסטרליה (בעיקר במדבר טאנאמי, מדבר החול הגדול ומדבר גיבסון). מעט מאוד ידוע על חפרפרות הכיס.

## מיון
בסוג זה שני מינים חיים:
* חפרפרת כיס דרומית (*Notoryctes typhlops*; בשפת האבוריג'ינים: Itjaritjari). המין תואר לראשונה על ידי אדוארד סטירלינג ב-1891 על סמך ממצא שנאסף ב-1888.
* חפרפרת כיס צפונית (*Notoryctes caurinus*; בשפת האבוריג'ינים: Kakarratul). הזואולוג הבריטי אולדפילד תומאס תיאר את המין לראשונה ב-1920. קטן יותר בממדיו מחפרפרת הכיס הדרומית.

מין נוסף - *Naraboryctes philcreaseri*, חי באמצע המיוקן.

## תיאור
את מרבית זמנן מבלות חפרפרות הכיס מתחת לאדמה, ורק לעיתים נצפות מעל לפני האדמה, לרוב לאחר גשמים. חפרפרות הכיס חסרות את עצב הראייה והן לפיכך עיוורות. עיניהן המנוונות נמצאות מתחת לעור. במקום אוזניים חיצוניות יש להן זוג חרירים החבויים תחת שיערן הצפוף.

צורת ראשן חרוט, ולהן עור קשה מעל החרטום וזנב קצר. אורך גופן 12 עד 16 סנטימטרים, משקלן 40 עד 60 גרם, והן מכוסות בפרווה לבנה בהירה. כיונק כיס יש לנקבות כיסים לנשיאת צאצאים, המצויים בצידו האחורי של הגוף כך שהם לא מתמלאים בחול, ובהם שתי פטמות מה שמאפשר נשיאת שני צאצאים בלבד בו זמנית. לחפרפרות הכיס רגליים קצרות. ברגל הקדמית שני טופרים גדולים ושטוחים המצויים באצבע השלישית והרביעית, ואלו משמשים לחפירה קדימה. ברגל האחורית שלושה טפרים קטנים המשמשים לדחיפת אדמה לאחור במהלך החפירה.

הדמיון בין חפרפרות הכיס ובין החפרפרתיים בכלל והחפרפזיים החיים באפריקה בפרט, הוא דוגמה לאבולוציה מתכנסת.

חפרפרות הכיס ניזונות מחרקים, ובעיקר מזחלי חיפושיות ופרפרים.

## קישורים חיצוניים

* 
* Benshemesh, J. (2004). Recovery Plan for Marsupial Moles Notoryctes typhlops and N. caurinus, 2005-2010. Northern Territory Department of Infrastructure, Planning and Environment, Alice Springs


*
קטגוריה:טקסונים שתוארו בידי אולדפילד תומאס
קטגוריה:בעלי חיים שתוארו ב-1891
מוניטו דל מונטה

**מוניטו דל מונטה** (שם מדעי: *Dromiciops gliroides*) הוא מין חית כיס קטנה ממשפחת המוניטיים (Microbiotheriidae). מקור שמו מספרדית, ומשמעותו שמו "קוף הרים קטן". המוניטו דל מונטה חי רק בדרום-מערב אמריקה הדרומית (צ'ילה וארגנטינה) והוא השריד האחרון של סדרת המוניטאים, והנציג היחיד של העל-סדרה יונקי כיס אוסטרליים (Australidelphia) מחוץ לאוסטרליה.

## מאפיינים
אורך וגופו של המוניטו דל מונטה הוא כ-11-12.5 סנטימטרים, והזנב באורך של כ-9 סנטימטרים.

בית הגידול שלו הוא בסבך החזרן של צ'ילה וביער הגשם ולדיוויאן טמפרטה  שבדרום הרי האנדים.

המין הוא לילי, וניזון בעיקר מחרקים ובעלי חיים קטנים ומפירות.

המוניטו דל מונטה מתרבה באביב. האם ממליטה בין 1–4 בשגר, ויש לה כיס ובו ארבע פטמות. כאשר הוולדות גדולים מספיק ויכולים לעזוב את הכיס, הם יוצאים אל הקן שההורים בונים, או נישאים על גב האם. הוולדות נפרדים מההורים לאחר הגמילה מחלב. המין מגיע לבגרות מינית בגיל שנתיים.

## קישורים חיצוניים

* 

## הערות שוליים

קטגוריה:טקסונים שתוארו בידי אולדפילד תומאס
קטגוריה:יונקי כיס אוסטרליים
קטגוריה:יונקים יחידים בסוגם
קטגוריה:מינים יחידים במשפחתם
קטגוריה:ארגנטינה: יונקים
קטגוריה:בעלי חיים ביערות גשם ממוזגים
קטגוריה:בעלי חיים שתוארו ב-1894
סגנוזאורוס

ממוזער|ההולוטייפ
**סגנוזאורוס** (שם מדעי: *Segnosaurus*) הוא סוג דינוזאור ממשפחת התריזינוזאוריים שחי במונגוליה בתקופת הקרטיקון. הוא היה השלד השלם יחסית הראשון של בן למשפחת התריזינוזאוריים שהתגלה. פירוש שמו הוא "לטאה איטית". המאובנים שלו נמצאו ליד אלה של קרובו הארליקוזאורוס ויש חוקרים המאחדים אותם לסוג אחד.

החוקר גרגורי ס. פאול מעריך שדינוזאור זה הגיע לאורך 6 מטרים. למרות גודלו הוא היה יכול לעמוד זקוף ולהשתמש בטפריו הארוכים כדי להגיע לצמרות עצים ולהגיע לעלים, בדומה לעצלני הקרקע. היו לו שיניים מעטות בלסתו וחלק מהחוקרים סוברים שמבנה זה נועד לעזור לו להתבסס על תזונה מנמלים וטרמיטים שבעזרת טפריו הגדולים פרץ לקינם. בנוסף ייתכן שהטפרים נועדו להגנה מטורפים.

## בתרבות
דינוזאור זה הופיע במשחקים פארק היורה 3: בניית פארק ועולם היורה: המשחק.

## קישורים חיצוניים

קטגוריה:בעלי חיים שתוארו ב-1979
קטגוריה:תריזינוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי אלטנגרל פירל
קטגוריה:מאובני טקסונים שתוארו ב-1979
אתרי המכרות העיקריים בוולוניה

**אתרי המכרות העיקריים בוולוניה** שבבלגיה הם אתר מורשת עולמית שהוכרז על ידי אונסק"ו ב-2012. באתר נכללים המכרות גראן ארנו, בואה-דו-לוק, בואה דו קאזייה, ובלגן. בנימוקי ההכרזה של אונסק"ו נאמר כי:

## היסטוריה
ישנן השערות ולפיהן פחם היה הדלק ששימש כמקור האנרגיה למערות היפוקאוסט רומיות עתיקות. השימוש המתועד הראשון בפחם באזור ולוניה היה במאה ה-12 ובמאה ה-13, והיה זה אחד המקומות הראשונים באירופה שבהם נעשה שימוש בפחם. הפחם בוולוניה נוצל למטרות ביתיות ולמטרות תעשיות, ובהן ייצור זכוכית, לבנים וצבע. במהלך המאה ה-17 החל השימוש בפחם גם בתעשיית ייצור הפלדה. באמצע המאה ה-18 החל השימוש הראשוני בדלק קוק באזור לייז' ושרלרואה, ובתקופה זו נעשה השימוש הראשון במכונות מבוססות מנועי קיטור לצורך ניקוז המכרות.

הכרייה התת-קרקעית החלה להתפתח במהירות בתחילת המאה ה-19 הודות ליוזמות חקיקה צרפתיות ואימוץ שיטות כרייה בריטיות, כך שניתן היה לייצר בקלות רבה יותר קוק עבור תעשיית הפלדה ובהמשך גם לתעשיית המכונות שהחלה להתפתח באירופה. ב-1830 הפכה בלגיה למדינה עצמאית, ובעקבות כך הואצה התפתחותה של תעשיית המכרות הוולונית והיא הפכה למרכז תעשייתי חשוב באירופה של המהפכה התעשייתית. במחצית השנייה של המאה ה-19 נכנסו לשימוש תהליכים חדשניים נוספים, ובהם חיתוך סלעים באמצעות אוויר דחוס, שימוש במשאבות, ניצול הפחם בתעשייה הכימית וכדומה.

תעשיית המכרות המתפתחת באזורים שמחוץ לוולוניה גרמה לתחרות גוברת, שהגיעה לשיא בתחילת המאה ה-20. פעילות המכרות נמשכה לאורך כל השנה למרות מאורעות כגון מלחמת העולם הראשונה והשפל הגדול, ובעקבות הפעילות האינטנסיבית נוצר קושי לכרות את הפחם באזורים יותר ויותר עמוקים והמכרות למעשה "הזדקנו". אחדים מהמכרות בוולוניה ספגו נזקים במלחמת העולם השנייה. לאחר המלחמה החליטה ממשלת בלגיה להגביר את כריית הפחם כדי לסייע בשיקום נזקי המלחמה. החלטה זו נתקלה בקשיים לאור התדלדלות המשאבים, ותנאי העבודה במכרות הפכו לקשים ביותר. רווחיות המכרות המשיכה להתדרדר, וב-1955 נסגר מכרה גראן-הורנו. המקום היה נטוש במשך 12 שנים, שבסיומן נטלו את האחריות עליו רשויות המדינה. דוגמה לתנאי העבודה הקשים היא האסון שהתחולל בבואה דו קאזייה ב-1956, ובו נהרגו כורים אחדים.

ב-1951 הייתה בלגיה אחת מבין שש המדינות המייסדות של קהילת הפחם והפלדה האירופית, שמטרתה הייתה ללכד את משאבי הפחם והפלדה של אירופה. הייתה זו הזדמנות לחדש את הפעילות במכרות הוולונים, אך ב-1958 החלה מגמה של סגירת מכרות לא רווחיים ובתוך שנים אחדות אבדו כ-20,000 מקומות עבודה בתעשיית המכרות הוולונית. ב-1959 הוקמה חברה שמטרתה לאגד את כל המכרות הוולונים ולסגור את אלה שהפכו לחסרי תועלת, ולהפעיל רק את המכרות שעדיין ניתן היה לנצלם. בשנות ה-70 החל השימוש בשיטות מודרניות במכרות שעדיין ניתן היה להפיק מהם פחם, ובהם מכרה בלגן. עם זאת, המכרות המעטים שנותרו פעילים נאלצו להתמודד עם התחרות של ייבוא פחם זול ממקומות כגון אפריקה, ובין 1983 ל-1984 נסגרו מכרות הפחם האחרונים שעדיין היו פעילים.

## קישורים חיצוניים

* 

קטגוריה:בלגיה: כלכלה
סקלידוזאורוס

ממוזער|שחזור
**סקלידוזאורוס** (שם מדעי: *Scelidosaurus*) הוא סוג של דינוזאור מתור היורה אשר חי באזור אירופה שלפני 196 עד 194 מיליון שנה מזמננו. זהו אחד הדינוזאורים שתיאר סר ריצ'רד אוון לראשונה, בשנת 1868. פירוש שמו מיוונית עתיקה הוא: "skelis/σκελίς" - איבר, "sauros/σαυρος" - לטאה. כלומר: "לטאת איבר", כשהכוונה ל"צלע בקר". אוון נתן את השם עקב מבנה הגפיים שהזכיר לו צלעות בקר אך השתייך לדינוזאור.

## מאפיינים
לדינוזאור זה יש חשיבות רבה עבור הבנת האבולוציה המוקדמת של הדינוזאורים מתת-הסדרה תיראופורה, הכוללת את האנקילוזאורוס והסטגוזאורוס. עם זאת הוא היה קטן מהם, כנראה דו-רגלי וחסר דוקרנים בזנבו. הוא החל לפתח את המאפיינים של הדינוזאורים שהתקיימו לאורך סוף היורה והקרטיקון.

אחד המאפיינים הבולטים של דינוזאור פרימיטיבי זה הוא השריון שלו המורכב מלוחות עצם (אוסטאודרמים) המוטבעים בעורו מראש ועד קצה הזנב. הוא הגיע לאורך 4 מטרים ולמשקל של 270 ק"ג בקירוב ועל פי מבנה שיניו היה צמחוני. 

## בתרבות
דינוזאור זה הופיע בסדרה הדינוזאורים! ובמשחק פארק היורה 3: בניית פארק.

## קישורים חיצוניים

* 

קטגוריה:בעלי חיים שתוארו ב-1860
קטגוריה:תיראופורה
קטגוריה:דינוזאורים שחיו ביורה תחתון באירופה
קטגוריה:טקסונים שתוארו בידי ריצ'רד אוון
קטגוריה:הממלכה המאוחדת: מאובנים
פולקר שמידט

**פולקר שמידט** (בגרמנית: **Volker Schmidt**; נולד ב-26 באפריל 1976) הוא שחקן תיאטרון וקולנוע, במאי ומחזאי אוסטרי.

## ביוגרפיה
שמידט נולד ב בקלוסטרנויבורג והוא בוגר הגימנסיה הפדרלית ביישוב הולדתו. בקונסרבטוריון לאמנות דרמטית של העיר ווינה, ואת שיטות קונסטנטין סטניסלבסקי ומיירהולד באקדמיה הממלכתית לתיאטרון בסנט פטרבורג
ואת Method Acting Training בקופנהגן אצל רוברט קאסל מן המכון לי סטרסברג שבניו יורק.

שיחק בין היתר ב"תיאטר אן דר יוזפשטאט" בווינה, ב"לאנדסתיאטר" בזלצבורג וב"פולקסתיאטר" בווינה, כמו כן בהפקות רדיותיאטרוניות ברשות השידור האוסטרית. פעל כבמאי ב"פרייגיכטן ביהנן" בגראץ, ב"וינר שאוסשפילהאוס" ובתיאטרון "פניקס" בלינץ.
השתתף בסדנת תיאטרון בבורגתיאטר בווינה. ב-2005 קיבל מלגה למחזאים מטעם העיר וינה ובשנת 2006 - המלגה למחזאים מטעם משרד הקנצלר של אוסטריה. 
2003 
כתב 15 מחזות אותם ביים בעצמו. הידוע ביניהם הוא *Die Mountainbiker* שנכתב לפי הזמנה בשביל אירועי התיאטרון Stückemarkt בברלין וה-Stückemarkt בהיידלברג, בהם זכה בפרס הראשי ובפרס הקהל. הצגת הבכורה התקיימה בתיאטרון של היידלברג ב-24 בנובמבר 2007

בשנת 2008 הוא ביים סרט תעודי על חייו של ג'קומו פוצ'יני.

## מחזות
*2002 - * UnterFischen* - (תת-דגים) - זכה בפרס בתחרות מחזות (תיאטרון פניקס בלינץ) 
*2003 - *Himalaya* (הימלאיה) (בתיאטרון קינטלרהאוס בווינה) 
*2003 - *Ritchy 3* (בתיאטרון הנוער בווינה)
*2004 - *Ilias nach Homer* (איליאדה לפי הומרוס) (תיאטרון הנוער בווינה) 
*2006 - *Stormy Love inna Beatbox* לפי שייקספיר (שאושפילהאוס בווינה)
*2006 - *Blick durchs Fenster* (מבט דרך החלון) (בתיאטרון בגיסן)
*2007 - *Man muss dankbar sein* (צריך להיות אסיר תודה) (תיאטר אן דר דראכנגאסה)
*2007 - *komA* תיאטרון מולטמדיה - זכה בפרס נסטרוי לשנת 2008 בשביל Off productions
*2007 - *Die Mountainbiker* (רוכבי אופני הרים)
*2007 - *Das Ballhaus- Tanz durch ein Jahrhundert* (בית הנשפים - ריקוד לאורך מאה שנה) לפי *Le Bal* (הנשף) מאת ז'אן קלוד פנשנה (פולקסתיאטר בווינה) 
*2008 - *Pflugversuch* 
*2009 - *Dörfer* (כפריים)
*2009 - *Rumor* (שמועה)
*2010 - אופרה "*Peer lügt* על מוזיקה מאת האנס פלאצגומר, עם לברית מאת פולקר שמידט - "טריפ" בעקבות איבסן וגריג

## קולנוע
שיחק בתפקיד הראשי בסרט "דגים קטנים" בבימוי אנטוניאצי.

## קישורים חיצוניים
* 

* פולקר שמידט באתר התיאטרון שאושפילהאוס בווינה
* פולקר שמידט באתר פסטיבל סנקט גאלן

קטגוריה:שחקני קולנוע וטלוויזיה אוסטרים
קטגוריה:שחקני תיאטרון אוסטרים
קטגוריה:במאי תיאטרון אוסטרים
קטגוריה:מחזאים אוסטרים
קטגוריה:במאי קולנוע אוסטרים
קטגוריה:אוסטרים שנולדו ב-1976
שונוזאורוס

**שונוזאורוס** (שם מדעי: *Shunosaurus*) הוא סוג זאורופוד קטן מאמצע תקופת היורה, מלפני כ-170 מיליוני שנים, וככל הנראה אורך חייו היה מעל 120 שנה. אורכו הגיע כעשרה מטרים.

## מאפיינים
דינוזאור זה התגלה בסצ'ואן, סין ושמו נגזר מהמילה "שו" ("Shu") שהיא שם קדום של סיצ'ואן.

לשונוזאורוס היו שיניים בצורת מצקת שעזרו לו לחתוך את העלים של צמחים בעלי צמיחה נמוכה וזנב גרמי, מגולגל, ששימש להגנה. מאובנים של שונוזאורוס נמצאו עם גסטרוליטים (אבנים קטנות שבלע הדינוזאור) בקיבה כדי לסייע בפירוק רקמות הצמח. שלא כמו רוב הזאורופודים, הייתה לו מין אלה קטנה על קצה הזנב. כנראה זה היה סוג של נשק נגד טורפים כמו הגסוזאורוס (Gasosaurus).
ממוזער|שמאל|איור של שונוזאורוס

## בתרבות
דינוזאור זה הופיע בסדרה מהפכת הדינוזאורים ובמשחק עולם היורה: המשחק.

## קישורים חיצוניים

## הערות שוליים

קטגוריה:בעלי חיים שתוארו ב-1983
קטגוריה:דינוזאורים שחיו ביורה תיכון באסיה
קטגוריה:טקסונים שתוארו בידי דונג שימינג
קטגוריה:מאובני טקסונים שתוארו ב-1983
קטגוריה:צטיוזאוריים
Chop Suey!

**** (בעברית: **צ'ופ סואי!**) הוא סינגל של להקת הנו מטאל האמריקאית סיסטם אוף אה דאון, שיצא בשנת 2001. הסינגל הופץ ראשון מתוך האלבום השני שהוציאה הלהקה, הנושא את השם Toxicity. סינגל זה זיכה את הלהקה למועמדות הראשונה שלה בקריירה לפרס גראמי שבו לבסוף לא זכתה. כשהלהקה עבדה על השיר הם כינו אותו בשם "**Suicide**" (**התאבדות**), אך לבסוף שינו אותו אך טענו שאין זה בגלל לחץ מחברת ההקלטה. השיר נכלל כרצועה במשחק המוזיקה וידאו רוק בנד 2 ורוק בנד אנפלוגאד.

## הקליפ
במשך כל הקליפ הרקע אינו משתנה ורואים את הלהקה מנגנת את השיר על במה שעליה כתוב את שמה בגדול כשמסביבה כ-1000 מעריצים. במשך רוב הקליפ עוברת המצלמה בין נגן אחד למשנהו. סצנה קצרה אחת בקליפ מראה את הלהקה באכילת צ'ופ סואי, ועוד סצנה קצרה מראה את הדגל הארמני. הקליפ צולם בעיר הולדתה של הלהקה - לוס אנג'לס בבימויו של מרקוס סיאגה. הקליפ זכה לכמיליארד צפיות באתר יוטיוב ונחשב לקליפ המטאל הנצפה ביותר אי פעם באתר.

## מצעדים
השיר בשיאו הגיע למקום ה-17 במצעד הסינגלים הבריטי, ולמקום 76 בבילבורד הוט 100 (המקום הנמוך ביותר מכל שאר סינגלי הלהקה שהגיעו לרשימה זו).

## קישורים חיצוניים

קטגוריה:שירי System of a Down
קטגוריה:שירים באנגלית
קטגוריה:שירים על התאבדות
קטגוריה:שירים שהופקו על ידי ריק רובין
לסוטוזאורוס

**לסוטוזאורוס** (שם מדעי: *Lesothosaurus*; מילולית: "הלטאה של חבל לסוטו") הוא סוג דינוזאור קטן מדרום-מזרח אפריקה. הוא היה צמחוני, אך כי יכול להיות שאכל גם פגרים או חרקים. יש המחשיבים את הלסוטוזאורוס כחלק מתת-הסדרה אורניתופודה. אם כך הוא היה מראשוני היצורים מקבוצה זו, קרוב רחוק של ההיפסילופודון ושל דינוזאורים צמחוניים גדולים יותר שחיו אחריו.

הוא הגיע לאורך של 2 מטר בממוצע והיה הולך על שתיים מהיר ובעל זנב דק. הראש היה קטן ובעל מקור שמאחוריו היו שיניים דמויי מלתעה המותאמות ללעיסה צמחים והסתיימו בקצוות חדים.  

## בתרבות
הלסוטזאורים הופיע כהולוגרמה בסרט עולם היורה ובסדרה הדינוזאורים! וכן במשחק פארק היורה 3: בניית פארק.

## ראו גם
*פברוזאורוס - סוג מבוטל המשויך ללסוטוזאורוס.

## קישורים חיצוניים

* 
ממוזער|ימין|בהשוואה לאדם

קטגוריה:ערכים שבהם תבנית בריטניקה אינה מתאימה
קטגוריה:בעלי אגן דמוי עוף
קטגוריה:דינוזאורים שחיו ביורה תחתון באפריקה
קטגוריה:מאובני טקסונים שתוארו ב-1978
סינוזאורופטריקס

ממוזער|שחזור
**סינוזאורופטריקס** (שם מדעי: *Sinosauropteryx*) הוא סוג דינוזאור שחי באזור סין של ימינו, בתקופת הקרטיקון.

## מאפיינים
דינוזאור זה התגלה בשנת 1996.

המאובן של סינוזאורופטריקס מראה סימני פלומת נוצות על עורפו, גבו וצווארו. סינוזאורופטריקס היה הדינוזאור המנוצה הראשון שהתגלה מאז גילוי הארכאופטריקס במאה ה-19.

בשנת 2010 היה סינוזאורופטריקס לדינוזאור הראשון שבו פוענחו צבעי הנוצות, זאת באמצעות בחינה מדוקדקת במיקרוסקופ אלקטרונים של נוצותיו וגילוי שרידי מלנוזומים - אברוני תא המכילים מלנין, הצבען המעניק את הצבע לנוצות של עופות בני-ימינו. המלנוזומים של צבעים שונים נבדלים בצורתם ובתכונותיהם, ובאמצעות השוואת המלנוזומים המאובנים לאלו הידועים מעופות בני-ימינו ניתן להסיק את צבעי הנוצות של דינוזאורים. נמצא שנוצות סינוזאורופטריקס היו בעיקר בצבע חום-אדמדם. ייתכן שהוא גם היה מנומר או מפוספס בצבעי צהוב, אפור ושחור.

## בתרבות
דינוזאור זה הופיע במשחקים Jurassic World: Alive ופארק היורה 3: בניית פארק.

## ראו גם
* קומפסוגנתוס

## קישורים חיצוניים

## הערות שוליים

ימין|ממוזער|סינוזאורופטריקס טורף לטאה

קטגוריה:ערכים שבהם תבנית בריטניקה אינה מתאימה
קטגוריה:קומפסוגנתוסיים
קטגוריה:פאונת יישיין
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-1996
אורנה שיפריס

שמאל|ממוזער|170px
**אורנה שיפריס** (נולדה ב-26 במאי 1984) היא שחקנית ישראלית.

## קורות חייה
אורנה שיפריס נולדה וגדלה בחיפה, הקטנה מבין ארבעה אחים. בחטיבת הביניים שרה במשך שלוש שנים בלהקת הנוער "צלילי חוגים". היא הנחתה פינה בתוכנית נוער בערוץ המקומי בחיפה (1998). היא בוגרת מגמת תיאטרון בתיכון לאומנויות ויצו. בתקופת התיכון הציגה במשך שלוש שנים ב"מופע הקולנוע של רוקי". שירתה בצה"ל בבית המשפט הצבאי. לאחר שחרורה מצה"ל שיחקה בתפקיד אורח בסדרה "ילדות רעות". שיפריס למדה בבית צבי (2009-2006). הצגת הבוגרים שלה הייתה "דמעותיה המרות של פטרה פון קאנט", בה שיחקה בתפקיד גבריאלה, בתה הקטנה של פטרה.

בזמן הלימודים היא שיחקה בסרט האימה "טוב שחזרת הבימה" לצד לוסי דובינצ'יק ואייל שכטר (2006).

היא שיחקה בסרט "למה השמש" (2011), מאת ובבימויה של אפרת קאופמן, בו גילמה את דמותה של מעיין, תלמידת אולפנה שמצויה במסע חיפוש עצמי. הסרט זכה כסרט הטוב ביותר בפסטיבל הבינלאומי לסרטי סטודנטים, בו שיפריס גם זכתה בציון לשבח על המשחק (2012).

שיפריס שיחקה בתפקיד הנשי הראשי בסרט האימה הקומי "מורעלים", מאת ובבימויו של דידי לובצקי (2011). ב"מורעלים" גילמה את דמותה של מאיה, אהבת נעוריו של דני, ג'ובניק מסכן בבסיס של חיילים מורעלים. מאיה מגיעה לבסיס ומביאה לחיילים חיסונים שהופכים אותם לזומבים. ודני ומאיה מנסים להיחלץ מהמצב. הסרט הוקרן בפסטיבל אייקון ובפסטיבל "פרנגידיר" ובפסטיבלים בעולם.

בטלוויזיה שיחקה בתפקיד אורח גם בסדרה "מעצר בית".
וכן השתתפה בפרסומות לYes, משרד הבריאות, חברת ג'וינט ובקטלוג לבגדי מעצבת "אחיות".

שיפריס למדה משחק מול מצלמה אצל רותי דייכס ואצל משה איבגי. וכמו כן בעלת תעודת הוראה ותואר ראשון בבימוי והוראה מסמינר הקיבוצים.

## תפקידים
### סרטים

### טלוויזיה

### תיאטרון

## קישורים חיצוניים

* יורם מארק רייך, ריאיון עם אורנה שיפריס, באתר ידיעות חיפה, 12 באוקטובר 2011
* 
* 
* 

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות תיכון ויצו לאמנויות/רעות (חיפה)
קטגוריה:בוגרי תיכון ויצו לאמנויות/רעות (חיפה)
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1984
קטגוריה:ישראלים שנולדו ב-1984
דיניליסיה

**דיניליסיה** (שם מדעי: *Dinilysia*; מילולית: "אניליוס נוראי") הוא סוג נכחד של נחש מתקופת הקרטיקון העליון, שחי ביבשת העל הקדומה פנגיאה, באזור אמריקה הדרומית של היום.

## מאפיינים
נחש זה התגלה בתצורות אנקלטו  שבנאוקן, ארגנטינה ותואר ב-1901 בידי ארתור סמית' וודוורד . הסוג כלל מין יחיד - *Dinilysia patagonica*, על שם פטגוניה בה התגלה.

נחש זה הגיע לאורך של 1.8 עד 3 מטרים, והוא ניזון מטריפת חיות קטנות. הוא היה חסר את תעלת האוזן הפנימית של הנחשים המודרניים והוא השתייך לקבוצה אופידיה. במקום האוזן הפנימית הוא השתמש באיבר כדורי המשמש להרגשת רעידות באדמה, וכך התקרב לטרף. ככל הנראה הוא לא היה ארסי והרג באמצעות מחיצה חזקה של טרף קטן, כמו החנקיים. כמותם המבנה של הלסת שלו עזר לבלוע טרף גדול יחסית לגודל הלסת.

נחש זה נחשב לממצא הראשון של נחש אמיתי מהקרטיקון ובכלל מהמזוזואיקון, בעוד הנחה רווחת סברה שהנחשים החלו להתקיים רק מהפלאוקן.

## בתרבות
נחש זה הופיע בסדרה ללכת עם דינוזאורים ובמשחק פארק היורה 3: בניית פארק.

## ראו גם
*טטרפודופיס - זוחל דמוי-נחש בעל ארבע רגליים

## קישורים חיצוניים

ממוזער|ימין|שחזור של הנחש

קטגוריה:בעלי חיים שחיו בקרטיקון עליון באמריקה הדרומית
קטגוריה:נחשים פרהיסטוריים
קטגוריה:מאובני טקסונים שתוארו ב-1901
מלק

**מלק** (גרמנית: **Melk**. באיות עתיק: Mölk) היא עיר במדינת אוסטריה תחתית שבאוסטריה. העיר נמצאת בקצה עמק ואכאו על גדות נהר הדנובה.
העיר מפורסמת עקב המנזר הבנדיקטיני הבנוי בסגנון הבארוק ונמצא בשטחה.

## היסטוריה
העיר נזכרת לראשונה בשם מדיליקה בשנת 831. השטח מסביב למלק נמסר בשנת 976 ללאופולד הראשון, המרגרייב של אוסטריה, כדי לשמש אזור חיץ בין השטח המדיארי ממזרח ובוואריה ממערב. ב-996 נקרא האזור בשם אוסטאריכי, מה שהיווה את המקור לשם הגרמני של אוסטריה, אשר בשימוש עד היום.

על הצוק שעליו ממוקם מנזר מלק נבנה במקור מבצר של בית באבנברג, אשר שלטו באזור זה. ב-1089 נמסר האתר לנזירים מקומיים מהעיר הסמוכה לאמבאך. מלק קיבלה זכויות של עיר שוק בשנת 1227 וב-1898 הפכה לעיר.

בשלהי מלחמת העולם השנייה, מ-21 באפריל 1944 ועד 15 באפריל 1945 פעל במלק אחד ממחנות החוץ של מחנה הריכוז מאוטהאוזן.

בין האתרים ההיסטוריים החשובים במלק ניתן למנות את מנזר מלק, אשר נבנה בסגנון הבארוק, וניצב על צוק מעל העיר על גדות הדנובה, כמו כן הכנסייה העירונית, בניין הדואר העתיק, מזרקת קולומאן הקדוש, "הבית על הסלע" (הבניין העתיק ביותר בעיר שהשתמר עד היום, נבנה במאה ה-15), כיכר העירייה.

## קישורים חיצוניים

* 
* 

## הערות שוליים

קטגוריה:אוסטריה תחתית: ערים
קטגוריה:ערי שוק אירופיות בימי הביניים
ויקטור דרביאנקו

**ויקטור דרביאנקו** (נולד ב-1937) הוא פסנתרן ומורה ישראלי, יליד ברית המועצות.

## חייו
דרביאנקו נולד בברית המועצות ולמד אצל היינריך נויהאוז. עם תום לימודיו כיהן כפרופסור לפסנתר ולמוזיקה קאמרית במכון גנסין והיה חבר בשלישיית "וידום", שעמה יצא למסעות קונצרטים בברית המועצות ובמזרח אירופה. בשנת 1974 עלה לישראל ולימד פסנתר בבית הספר למוזיקה ע"ש בוכמן-מהטה באוניברסיטת תל אביב.

כיום חי דרביאנקו עם אשתו, הצ'לנית דיאנה קהנסקו בפארמה שבאיטליה. השניים מופיעים יחד ברסיטלים ומבצעים בין השאר עיבוד לצ'לו ופסנתר שערך דרביאנקו לשירים על מות ילדים מאת גוסטב מאהלר.

ויקטור דרביאנקו מופיע בפסטיבלי מוזיקה באירופה ומנחה כיתות אמן באוניברסיטאות בארצות הברית. בין תלמידיו נטשה טדסון, ינון ברנתן, נדיה ויינטראוב, גילה גולדשטיין, תומר לב, אלון גולדשטיין ואריאל הלוי.

עוסק גם בציור ובפיסול והוציא לאור שני ספרים ובהם צילומי ציורים ופסלים.

## קישורים חיצוניים

## הערות שוליים

קטגוריה:פסנתרנים ישראלים
קטגוריה:מורים למוזיקה בישראל
קטגוריה:עולים בשנות ה-1970
קטגוריה:ישראלים ילידי ברית המועצות
קטגוריה:ישראלים שנולדו ב-1937
אורלנדו קרוס

**אורלנדו איוון קרוס טורס** (בספרדית: **Orlando Iván Cruz Torres**; נולד ב-1 ביולי 1981) הוא מתאגרף פורטוריקני במשקל נוצה. בספטמבר 2012 הוא מדורג במקום הרביעי בעולם בדירוג של ה-WBO (World Boxing Organization).

מתוך 34 קרבות, מאזנו של קרוס עומד על 25 ניצחונות מהם 13 בנוקאאוט, 7 הפסדים ופעמיים תיקו.

קרוס הוא המתאגרף המקצוען הפעיל הראשון שיצא מהארון.

## ביוגרפיה
קרוס החל להתאמן בגיל 7 ומאז הוא משתתף בתחרויות.

באולימפיאדת סידני (2000) השתתף קרוס בתחרות אגרוף במשקל נוצה והפסיד כבר בקרב הראשון למתאגרף מאלג'יריה. ב-15 בדצמבר אותה שנה החל להשתתף בתחרויות מקצועניות וניצח בכל התחרויות בהן השתתף עד לספטמבר 2009 שבה הפסיד לקורנליוס לוק מארצות הברית בנוקאאוט טכני. מאזנו עמד על 16 ניצחונות מתוך 17 קרבות. בקרב שנערך לאחר מכן, בפברואר 2010 הוא הפסיד בנוקאאוט בסיבוב הרביעי לדניאל פונסה דה לאון ממקסיקו, אך ניצח ב-4 הקרבות הבאים. האחרון שבהם נערך ב-15 במרץ 2013 שבו ניצח בנוקאאוט טכני בסיבוב השביעי את אלן מרטינז ממקסיקו.

בקרב על תואר אלוף העולם, שנערך בלאס וגאס שבנבדה ב-12 באוקטובר 2013 הפסיד קרוס בנוקאאוט טכני בסיבוב השמיני לאורלנדו סלידו ממקסיקו. אל השקילה שלפני הקרב הוא הופיע בתחתונים בצבעי הגאווה והתאגרף בכפפות ורודות לאות הזדהות עם חודש המודעות לסרטן השד.

### חייו האישיים
ב-4 באוקטובר 2012 יצא קרוס מהארון כהומו. "אני רוצה להיות נאמן לעצמי, אני רוצה להיות מודל לחיקוי הכי הטוב שאני יכול להיות, לילדים שעשויים לראות באגרוף ספורט וקריירה מקצועית. תמיד אהיה פורטוריקני גאה, תמיד הייתי ותמיד אהיה הומו גאה."
שבועיים לאחר יציאתו מהארון הוא ניצח בקרב שנערך בפלורידה את חורחה פזוס ממקסיקו.

קרוס נישא לבן זוגו חוסה מנואל קולון ב-16 בנובמבר 2013 בניו יורק.

בשנת 2016 הוא הקדיש את הקרב שלו נגד אלחנדו ואלדס לפיגוע הירי במועדון הלהט"ב באורלנדו בו נהרגו פוארטו ריקנים לרבות חברים של המתאגרף.

## קישורים חיצוניים
* 
* 

## הערות שוליים

קטגוריה:ספורטאים פוארטו ריקנים
קטגוריה:ספורטאים להט"בים
קטגוריה:חברי היכל התהילה הלאומי לספורט גאה
קטגוריה:משתתפי אולימפיאדת סידני (2000)
קטגוריה:מתאגרפים אולימפיים
קטגוריה:אמריקאים שנולדו ב-1981
אפולון לימסול

**אפולון לימסול** (ביוונית: **Απόλλων Λεμεσού**), היא קבוצת כדורגל קפריסאית מהעיר לימסול, המשחקת בליגת העל הקפריסאית.

## היסטוריה
המועדון נוסד בשנת 1954. בעונת 2007/08 אימן את הקבוצה המאמן הישראלי יוסי מזרחי.

בעקבות זכייתה בגביע הקפריסאי בעונת 2012/2013 הקבוצה העפילה לשלב הפליי אוף של הליגה האירופית בעונת 2013/2014. הקבוצה ניצחה את קבוצת ניס מצרפת והעפילה לראשונה בתולדותיה לשלב הבתים.

## תארים והישגים
***[[ליגת העל הקפריסאית]]**:
****אליפות (4):** 1991, 1994, 2006, 2022
**מקום שני: 1985, 1990, 1993, 1997, 2018, 2021
***[[הגביע הקפריסאי]]**:
****זכייה (9):** 1966, 1967, 1986, 1992, 2001, 2010, 2013, 2016, 2017
**גמר: 1965, 1982, 1987, 1993, 1995, 1998, 2011, 2018
***[[הסופר קאפ הקפריסאי]]**:
****זכייה (4):** 2006, 2016, 2017, 2022

## קישורים חיצוניים

* 

*
קטגוריה:קבוצות כדורגל קפריסאיות
קטגוריה:קבוצות כדורגל שהוקמו ב-1954
קטגוריה:לימסול: ספורט
מורנה בקארין

**מורנה סילבה דה ואז סטה בקארין** (בפורטוגזית: **Morena Silva de Vaz Setta Baccarin**; נולדה ב-2 ביוני 1979) היא שחקנית קולנוע וטלוויזיה ברזילאית-אמריקאית. מוכרת בשל דמותה כאינארה סרה בסדרה "פיירפליי" ובסרט ההמשך "סרניטי" משנת 2005; כוונסה קרלייל בסרט גיבורי-העל "דדפול" ובהמשכו "דדפול 2"; ומתפקידה כג'סיקה ברודי בסדרה "הומלנד".

## ביוגרפיה
בקארין נולדה בריו דה ז'ניירו שבברזיל. אמה, ורה סטה, היא שחקנית קולנוע ותיאטרון ואביה, פרננדו בקארין, הוא עיתונאי. הוריה ממוצא איטלקי, פורטוגזי, ולבנוני-סורי. כשהייתה בת 7 עברה משפחת לניו יורק שבארצות הברית, במסגרת עבודתו של אביה. בבית הספר היסודי, למדה בכיתה לצד קלייר דיינס, שלימים ישחקו יחד בסדרה "הומלנד". בשנת 1996 החלה ללמוד בקארין בבית הספר ג'וליארד שבניו יורק, במגמת דרמה, וסיימה בשנת 2000.

## קריירה
בקארין שיחקה בסדרות: "פיירפליי" (אינארה סרה), "הומלנד" (ג'סיקה ברודי) שעליו קיבלה מועמדות לפרס אמי לשחקנית משנה מצטיינת בסדרת דרמה לשנת 2013, "סטארגייט SG-1" (אדריאה), ובסרט "סרניטי" (אינארה סרה).

בשנים 2015–2019 שיחקה את דמותה של ד"ר לזלי תומפקינס בסדרה "גות'האם".

ב-2016 התפרסמה כששיחקה בסרט גיבורי-העל "דדפול" (המבוסס על הקומיקס של מארוול) בתור ונסה, בת זוגו של האנטי-גיבור של הסרט, אותו גילם ראיין ריינולדס. בעקבות הצלחת הסרט, גילמה את דמותה של ונסה גם בסרט ההמשך "דדפול 2" שיצא ב-2018.

בשנת 2019 שיחקה בתפקיד חוזר בעונה הרביעית של סדרת הטלוויזיה הברזילאית "בטיפול", עיבוד לסדרת הישראלית "בטיפול" שנוצרה על ידי חגי לוי, אורי סיון וניר ברגמן. בשנת 2021 שבה לתפקיד אורח גם בעונתה החמישית של הסדרה.

מאז אוקטובר 2025 בקארין מככבת בסדרת הדרמה של CBS בשם "השריף של קליפורניה", שהיא ספין-אוף של הסדרה "כבאי קליפורניה". בקארין מגלמת את שריף מיקי פוקס החוקרת פשעים בעיירה קטנה בשם אדג'ווטר ומתמודדת עם אביה האסיר לשעבר ועם אירוע מסתורי הקשור לבתה.

## חיים אישיים
בנובמבר 2011 בקארין נישאה לבמאי האמריקאי אוסטין צ'יק. בקארין הגישה בקשה לגירושין ביולי 2015 שהפכו לרשמיים רק במרץ 2016. לה ולצ'יק יש בן שנולד באוקטובר 2013.

מאז 2015 היא בזוגיות עם השחקן האמריקאי ממוצא יהודי בן מקנזי ולהם בת שנולדה ב-18 במרץ 2016. השניים התארסו בנובמבר אותה שנה והתחתנו ב-2 ביוני 2017, ביום הולדתה ה-38 של בקארין. בנם השני של הזוג נולד במרץ 2021.

## פילמוגרפיה
[ממוזער|upright|בקארין ב[טקס פרסי גלובוס הזהב ה-69, 2012]]

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות קולנוע וטלוויזיה ברזילאיות
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:מהגרות מברזיל לארצות הברית
קטגוריה:ריו דה ז'ניירו: אישים
קטגוריה:אמריקאיות שנולדו ב-1979
הודו המזרחית

**הודו המזרחית** (באנגלית: **East Indies**) הוא מונח ששימש את האירופאים מהמאה ה-16 ואילך להגדרת מה שכיום נקרא תת-היבשת ההודית או דרום אסיה, דרום-מזרח אסיה, ואיי אוקיאניה והעולם המלאי. מסורתית המונח לא כלל את סין, יפן, ומדינות נוספות מצפון להודו ולהימלאיה. זאת בניגוד ל"הודו המערבית", כינוי של האיים הקריביים בקרבת יבשת אמריקה שנחשבו בטעות בעת גילויים הראשוני כחלק מתת-היבשת ההודית.

השם "הודו" נגזר משמו של נהר האינדוס אשר בתת-היבשת ההודית. בתקופת יוון העתיקה המונח "הודו" שימש לתיאור רוב אסיה בחלקיה המזרחיים לממלכת פרס. מינוח זה שימש לפחות מימיו של הרודוטוס, במאה ה-5 לפנה"ס.

## ראו גם
* איי הודו המזרחיים ההולנדיים
* הודו המזרחית הספרדית
* הודו הבריטית
* חברת הודו המזרחית הבריטית
* חברת הודו המזרחית ההולנדית

## קישורים חיצוניים
* 
* 

## הערות שוליים

קטגוריה:אסיה: היסטוריה
קטגוריה:אסיה: גאוגרפיה
קטגוריה:תת-היבשת ההודית
קטגוריה:דרום-מזרח אסיה: ארכיפלגים
יום נחלת הכלל

טקסט=יום נחלת הכלל 2017 (קראקע)|ממוזער|יום נחלת הכלל 2017 (קרקוב)
ממוזער|יום נחלת הכלל בשנת 2019

**יום נחלת הכלל** הוא היום בו הגנת זכות היוצרים פגה מיצירות של מחברים שחלפו 70 שנה מיום פטירתם ומהקלטות שחלפו 50 שנה מעת יצירתן. יצירות אלה מצטרפות למרחב החופשי לשימוש חופשי המכונה "נחלת הכלל" (Public domain). תאריך זה הוא 1 בינואר ועל כן זהו המועד בו הוא נחוג ברחבי העולם.

קביעת "יום הנחלת הכלל" הייתה בתחילה בלתי פורמלית; האזכור המוקדם ביותר הידוע היה בשנת 2004 על ידי וואלאס מקלין (פעיל קנדי למען נחלת הכלל),  עם תמיכה ברעיון שהדהד על ידי לורנס לסיג.  מספר אתרים מפרטים את המחברים שעבודותיהם נכנסות לנחלת הכלל בכל 1 בינואר. ישנן פעילויות במדינות ברחבי העולם על ידי ארגונים שונים, כולם תחת הכותרת "יום הנחלת הכלל".

ליום זה השפעה רבה על התפתחות מיזמים המתמקדים ביצירות חופשיות מזכויות יוצרים כגון ויקיטקסט של קרן ויקימדיה, פרויקט בן יהודה וזמרשת.

## קישורים חיצוניים

* 

* The Public Domain Review
* 
* 

נחלת
קטגוריה:קניין רוחני
ODESSA

**ODESSA** (**''O**rganisation **d**er **e**hemaligen **SS**-**A**ngehörigen* ב[[גרמנית]]: ארגון חברי [[אס אס]] לשעבר) הוא שמה של רשת סודית, שנוסדה בסיום [[מלחמת העולם השנייה]] על ידי קציני אס אס [[נאצים]] שנותרו בחיים, ומטרתה לעזור ולחלץ חברי האס אס ובכירים נאצים מדין האומות לאחר המלחמה.

==תולדות הרשת==

מטרת הרשת הייתה יצירת קשר והברחתם של אותם חברי אס אס שנערכו אחריהם חיפושים. רוב חברי הקבוצה עזבו לכיוון [[אמריקה הדרומית]] ומדינות ערביות. לארגון היו קשרים ב[[ארגנטינה]], [[ברזיל]], [[גרמניה]], [[ותיקן]], [[מצרים]], [[ספרד]], [[שווייץ]]. מספר חוקרים טוענים כי נאצים בכירים שנמלטו לאמריקה הדרומית נעזרו בחברי הארגון, בהם היו [[אדולף אייכמן]], [[יוזף מנגלה]], [[אריך פריבקה]], [[אריברט היים]], [[אדוארד רושמן]] וכנראה רבים נוספים. [[אוטו סקורצני]], הכומר [[אלויס הודאל]] ונאצים אחרים נחשדו בקשר עם הקבוצה.

ארגון שעסק בהימלטות הנאצים מוזכר בספריהם של מספר חוקרים על הנאצים, חלקם, דוגמת [[שמעון ויזנטל]], קראו לו "אודסה" ואחרים, כמו ההיסטוריון הישראלי [[מיכאל בר-זוהר]], טענו שהוא נקרא [[נתיבי העכברושים]], ויכול להיות ש"אודסה" הסתפחה אליו.

==בתרבות==
* ארגון אודסה עמד במרכז ספרו של [[פרדריק פורסיית']] "[[תיק אודסה]]", שיצא לאור ב-[[1972]]. ב-[[1974]] עובד הספר לסרט על ידי [[רונלד נים]] .
* ארגון זה מוזכר בסרט תפנית גורלית , שהופק ב-1989 בבימויו של איאן שארפ .
* מוזכר גם בספרה של [[אורה מורג]] "[[בחזרה אל הבונקר]]".

==ראו גם==
*[[מבצע פייפרקליפ]]

==לקריאה נוספת==
<blockquote>
<div style="text-align: left; direction: ltr">
*Goñi, Uki (2002): *The Real Odessa: Smuggling the Nazis to Perón’s Argentina.* New York; London: Granta Books.  (hardcover);  (paperback, 2003)
*Infield, Glenn (1981) *Secrets of the SS.* New York: Stein and Day, 
*[[Lee, Martin A.]] (1997): *The Beast Reawakens.* Boston, MA: Little, Brown and Company. 
*Manning, Paul (1980) *Martin Bormann: Nazi in Exile.* Lyle Stuart, Inc., 
*Sereny, Gitta (1974): *Into That Darkness. From Mercy Killings to Mass Murder.* Republished (1983) as *Into That Darkness: An Examination of Conscience.* New York: Vintage. 
*Wechsberg, Joseph (1967): *The Murderers Among Us.* New York: McGraw Hill. LCN 67-13204
</div>
</blockquote>

==קישורים חיצוניים==
*[http://www.elmundo.es/suplementos/cronica/2005/524/1130623202.html El Mundo, *A la caza del ultimo Nazi''] 
*סרט על המחתרת מערוץ ההיסטוריה (באנגלית)

קטגוריה:קצרמר היסטוריה
קטגוריה:אס אס
קטגוריה:בעקבות מלחמת העולם השנייה
קטגוריה:ארגונים נאצים
תרגיל לשוטרים מתחילים (סדרת סרטים)

**תרגיל לשוטרים מתחילים** (באנגלית: **Police Academy**) היא סדרת סרטי קומדיה אמריקאים שזכו להצלחה רבה. הסרט הראשון יצא לאקרנים בשנת 1984 וכן חמשת סרטי ההמשך שלו יצאו אף הם בשנות ה-80. סרט נוסף, "המשימה למוסקבה", יצא בשנת 1994, וכן סרט שמיני אמור לצאת בשנת 2014. לסדרת הסרטים יצאה גם סדרת הנפשה ("בית ספר לשוטרים") וסדרת לייב אקשן המציגה צוות של צוערים חדשים שלא קשורים לסדרה המקורית. 
הסרט הראשון נפתח בהצהרתה של ראש העיר כי על האקדמיה של המשטרה לקבל לשורותיה את כל המועמדים ללא כל הבדלים, דבר הגורם להצטרפותם של חבורת לא-יוצלחים לשורות האקדמיה, אולם האמביציה שלהם להוכיח את עצמם עוזרת להם להתקדם בהנהגתו של קארי מהוני (סטיב גוטנברג) שלמעשה אולץ להצטרף לאקדמיה.

## רשימת הסרטים

## קישורים חיצוניים

קטגוריה:סרטים אמריקאיים
קטגוריה:סדרות סרטי קומדיה
קטגוריה:סדרות סרטי משטרה
קטגוריה:סרטי האחים וורנר
*
ספיבק

ממוזער|שלט משפחת ספיבק ברחוב בירושלים
**ספיבק** הוא שם משפחה יהודי מזרח אירופי. המילה מקורה באוקראינית ופירושה הוא זמר. בקרב היהודים מדובר היה לרוב בחזן.

## הערות שוליים

קטגוריה:שמות משפחה יהודיים
קטגוריה:שמות משפחה לפי עיסוק
חיל משלוח

**חיל משלוח** הוא כינוי ליחידות צבא הנשלחות על ידי ממשלתן לתקופה מוגבלת לשם התערבות בעימות צבאי המתרחש הרחק מגבולות אותה מדינה, לרוב לשם תמיכה במדינות בעלות ברית. יחידות אלו, היכולות להיות בסדרי גודל שונים, נדרשות לרוב להיות בעלות מערכות לוגיסטיות המאפשרות להן להתקיים ככוח לוחם עצמאי לתקופה ארוכה הרחק מבסיסי האם.

במהלך מלחמת העולם הראשונה ומלחמת העולם השנייה כונו חלק מהכוחות שלחמו בזירה האירופית בשם "חיל משלוח". בשם זה כונה גם הגיִס של אלנבי בזירת מצרים וארץ ישראל במלחמת העולם הראשונה.

במהלך מלחמת העצמאות כונו חלק מהכוחות כנגדם לחם צה"ל "חילות משלוח". גם לאחר מכן, שלחו מדינות עימות חילות משלוח כנגד מדינת ישראל במספר מקרים, כדוגמת חיל המשלוח העיראקי במלחמת יום הכיפורים.
## קישורים חיצוניים

קטגוריה:יחידות צבאיות
מנופים

**מנופים** (באנגלית: **Manofim**) הוא אירוע אמנות עכשווית, המתקיים מדי שנה ומציין את פתיחת עונת התערוכות בירושלים.

האירוע מתקיים במשך שמונה ימים, במהלכם ממופה ירושלים לשבעה מרחבי אמנות. כל יום בשבוע, מוקדש למרחב אחר שבו מתקיימים במקביל עשרות אירועי אמנות, פתיחות תערוכות ואירועי תרבות. מנופים הוא פרי יוזמה עצמאית של אמנים היוצרים ומתגוררים בירושלים ומובל על ידי האמניות לי היא שולוב ורינת אדלשטיין.

שותפים למנופים למעלה מ-30 גלריות לאמנות עכשווית, מרכזי תרבות ומאות אמנים ויוצרים עצמאים. האירוע מתקיים מדי שנה הודות לרצון המשותף של כלל חללי התצוגה לאמנות עכשווית בירושלים, אמני העיר עצמה ומובילות הפרויקט. 

מאז יומו הראשון, מקיים מנופים תערוכות בחללי תצוגה אלטרנטיביים. החל משנת 2011 תערוכות אלה גדלו בהיקפן ומתמקדות בעיקר במזרח העיר.

מנופים זוכה לתמיכתם של עיריית ירושלים, הקרן לירושלים, משרד התרבות והספורט, קרנות פרטיות בישראל ומחוצה לה ותורמים פרטיים.

## מבנה האירוע ואופיו
האירוע מתקיים במשך שמונה ימים, ערב פתיחה חגיגי ושבוע מנופים במהלכו ממופה ירושלים לשבעה מרחבי אמנות, בהם מתקיימים במקביל עשרות אירועי אמנות, פתיחות תערוכות ואירועי תרבות.

### ערב הפתיחה
ערב הפתיחה של מנופים נבדל באופיו משאר הימים, שכן הוא אינו מתייחס למרחב ספציפי אלא מהווה את יריית הפתיחה ל-25 תערוכות הנפתחות במקביל בחללי תצוגה הפרוסים ברחבי העיר.

### שבוע מנופים
כל יום משבוע מנופים מוקדש למרחב אחר בירושלים. כל מרחב נבדל בצבע ובסימן ובאופי המשתנה על פי אופי השכונה בה הוא מתקיים. בכל מרחב פזורים מספר חללי תצוגה במרחק הליכה וכן פעולות אמנותיות שונות, המתקיימות בחללי התצוגה ומחוצה להם.

פרויקט מנופים עוסק באמנות שקושרת עצמה למציאות שנמצאת סביבה ומכאן שהיא מחוברת לרבדים הרבים של האוכלוסייה המתגוררת בה, והניגודים הרבים המתקיימים בתוכה. האמנות מתקיימת לא רק במרחבי תצוגה סטריליים ומוכרים אלא בשכונה, ברחוב ובבתים.

## מנופים - אמנות בתנועה
אמנות בתנועה הם קווי אוטובוס מיוחדים הנעים במחזוריות, בין המרחבים ומהווים מקום מפגש בין אמן יצירה וצופה. אמנים שונים בוחנים בתוך האוטובוס את הקשרים בינם לבין הצופה, בין הנוף מהחלון לרחוב הירושלמי ובין האמנות למקום בו היא נבראת וחיה.

## גלריות שותפות
* סדנאות האמנים - גלריה ת(א)עשייה 
* קבוצת זיק - בית נקופה
* בית האמנות – מבשרת ציון
* הקוביה - גלריה לאמנות עכשווית
* הגלריה לטבע באמנות ע"ש גייל רובין
* הגלריה הקטנה ע"ש שטרן בקמפוס הר הצופים
* גלריה דוויק - משכנות שאננים
* גלריה ארטספייס
* בית טיכו
* אוגנדה
* גלריה ויז'ן נח פולברג
* הגלריה של המחלקה לצילום – מכללת הדסה
* פרויקט מוסללה
* סדנת ההדפס ירושלים
* הגלריה ע"ש מורל דרפלר
* הגלריה החברתית
* הגלריה החדשה במוסררה
* בית האמנים בירושלים
* גלריה ברבור
* גלריה אגריפס 12
* גלריה אנטיאה
* גלריה נורה
* מוזיאון על התפר 
* גלריה מרי

## קישורים חיצוניים

* מנופים 2011 התוכניה הדיגיטלית
* מנופים 2012 התוכניה הדיגיטלית

* מנופים 2012 בעכבר העיר
* 
* 

קטגוריה:ירושלים: אירועים
הייזלר

**הַיְיזְלֵר** או **הַיְזֱלֵר** (בכתב גרמני: **Heisler**; ביידיש: **האַיזלער** או **הייזלער**; בכתב לטיני מאוית גם Haizler, Hayzler ו Hajzler) הוא שם משפחה גרמני ושם משפחה יהודי-אשכנזי. וריאציות של השם: **גייזלר** (נובעת מתעתיק לאותיות קיריליות, הה' התחלפה בג'), **חייזלר** (נובעת גם כן מתרגום לאותיות קיריליות, הה' התחלפה בח').

לשם ארבעה מקורות אפשריים:
* "איש חם" (בגרמנית: Heissen mann)
* וריאציה לביטוי בית חם (בגרמנית: Heissem haus)
* וריאציה של המילה חם (גרמנית: Heiss) כשלעצמה
* וריאציה של המילה או השם האוזלר (Häusler) שפירושו בגרמנית הוא בית טוב, בית מפלט, בית מחסה או בית גדול

קטגוריה:שמות משפחה
קטגוריה:שמות משפחה אשכנזיים
אידרייצה

**אידרייצה** (סלובנית **Idrijca**; איטלקית **Idria**; גרמנית **Fetschenbach**) הוא נהר במערב סלובניה, שאורכו 60 ק"מ. הנהר נובע בגבעות ליד הכפר וויסקו (Vojsko) שממערב לאידריה, ונשפך אל נהר סוצ'ה מדרום לעיר טולמין. אגן הניקוז של האידרייצה משתרע על-פני שטח של 598 קמ"ר וספיקתו הממוצעת מגיעה ל-33.6 מ"ק לשנייה. 

ב-1770 סכר יוז'ף מראק (Jožef Mrak) את הנהר מדרום לאידריה כדי ליצור מאגר לעץ שהושט אליו במורד הזרם, ואשר נועד לשמש במכרה הכספית של העיר. הסכר יצר אגם באורך של 800 מטרים ובנפח של 210,000 מטר מעוקב, ואפשר אגירת עץ בהיקף של 10,000 מטר מעוקב. הנהר עשיר בדגה.

## קישורים חיצוניים

קטגוריה:סלובניה: נהרות ונחלים
רבי אלעזר בן חנניה

**רבי אלעזר (אליעזר) בן חנניה** היה תנא שחי בתקופת הבית השני, בדור הראשון לתנאים. אביו היה חנניה בן חזקיה בן גרון.

לרבי אלעזר בן חנניה מייחסת הגמרא את האימרה  (מכילתא יתרו, ז').

כמו כן, מיוחסים לו גם עריכת החלק המאוחר במגילת תענית ספר מימי בית שני, המונה את החגים הלאומיים שנחוגו בתקופה זו (ועל כן אסור לצום בהם) וכן את ימי הזיכרון לאירועים לאומיים.

## לקריאה נוספת
*צבי גרץ, **דברי ימי ישראל** (תרגום ד"ר ש.א. קמנצקי), הוצאת יזרעאל, 1955.

## קישורים חיצוניים
* 
* 

## הערות שוליים

אלעזר
טיטוס קורלציאן

**טיטוס קורלציאן** ׁ(ברומנית: **Titus Corlăţean**, נולד ב-11 בינואר 1968 במדג'ידיה) הוא פוליטיקאי ודיפלומט רומני, שר החוץ של רומניה בשנים 2012–2014, כחבר בממשלת ויקטור פונטה. הוא חבר במפלגה הסוציאל-דמוקרטית ברומניה וסגן יושב ראש שלה החל מ-2010. בינואר-מרץ 2007 כיהן כחבר בפרלמנט האירופי. בבחירות בשנת 2004 נבחר לבית הנבחרים הרומני מטעם המחוז בראשוב והחל משנת 2008 הוא סנטור מטעם אותו המחוז והיה יושב ראש הוועדה לענייני חוץ של הסנאט הרומני. במאי-אוגוסט 2012 כיהן כשר המשפטים בממשלת פונטה. אחרי התפטרות של אנדריי מארגה מונה לשר החוץ וכיהן בתפקיד זה עד לשנת 2014' כשהתפטר בעקבות אי הסדרים בהצבעת האזרחים הרומנים בחו"ל בסיבוב הראשון לבחירות לנשיאות רומניה. קורלציאן הוא משפטן בהכשרתו.

## ביוגרפיה
קורלציאן נולד ב-1968 במדג'ידיה (דוברוג'ה). עד 1994 למד בפקולטה למשפטים של אוניברסיטת בוקרשט. ב-1995 סיים באותה פקולטה השתלמות בלימודי משפט בינלאומי ויחסים בינלאומיים. ב־1995 השתלם בתחום הדיפלומטיה והיחסים הבינלאומיים במכון הבינלאומי של בית הספר הלאומי למנהל ENA בפריז, צרפת.
החל משנת 2001 הוא דוקטורנט במשפטים באוניברסיטת בוקרשט. ביוני 2005 סיים קורסים של המכללה הלאומית להגנה של רומניה.

בשנים 2001-1994 קורלציאן עבד כדיפלומט במשרד החוץ הרומני, בין השאר כסגן השגריר של רומניה במועצת אירופה בשטרסבורג. .
בשנים 2003-2001 הצטרף ללשכת ראש הממשלה דאז אדריאן נסטאסה קודם כיועץ למדיניות חוץ ואחרי 2003 כמזכיר מדינה לקשר עם התפוצה הרומנית. משנת 2002 הצטרף למפלגה הסוציאל-דמוקרטית ברומניה ושימש דובר של ועד הקואורדינציה שלה אחרי שנת 2004.

עבד כמדריך מחקר במכון הרומני ללימודים בינלאומיים (1994-1993), אחר כך כמדריך בקתדרה למשפט ציבורי (משפט בינלאומי ציבורי) (1995-1994), החל משנת 2012 מרצה באוניברסיטה הנוצרית על שם דימיטריה קנטמיר, בפקולטה למדעי המדינה, המקצוע "זכויות האדם", באוניברסיטה על שם "ניקולאיה טיטולסקו", בפקולטה למדעי חברה ומנהל, חוג למשפט בינלאומי ציבורי.

טיטוס קורלציאן הוא נשוי משנת 1994 למדלינה קורלציאן, מורה וקלינאית תקשורת ואב לילדה.

## קישורים חיצוניים

* 
* טיטוס קורלציאן באתר "במפה הפוליטית של רומניה" 

קטגוריה:דיפלומטים רומנים
קטגוריה:שרי החוץ של רומניה
קטגוריה:רומנים שנולדו ב-1968
עזאם

**עזאם** (בערבית: عزام) הוא שם משפחה ממקור ערבי.

קטגוריה:שמות משפחה ערביים
גדעון טיש

**גדעון טיש** (נולד ב-13 באוקטובר 1939) הוא כדורגלן עבר ישראלי ששיחק בעמדת הקשר בשנות ה-50 וה-60, ונחשב לאחד הכדורגלנים הבולטים של הפועל תל אביב בכל הזמנים.

## קריירה
טיש גדל במחלקת הנוער של הפועל תל אביב וכבר בגיל 16 שותף במשחקי קבוצת הבוגרים. ב-17 בדצמבר 1955 כבש את שערו הראשון בקריירה, בניצחון 5–1 על הפועל כפר סבא. בשנת 1957 זכה עם הפועל תל אביב באליפות הראשונה של המועדון מאז קום המדינה, והשישית בסך הכל. לאחר מכן הפך טיש לשחקנה המוביל של הקבוצה, לצידם של יעקב חודורוב, אמציה לבקוביץ' ורחביה רוזנבוים, ולאחד הקשרים הטובים בישראל. בשנת 1961 זכה עם הקבוצה בגביע המדינה הראשון שלה מאז קום המדינה (והשביעי בסך הכל), כאשר במשחק הגמר מול האלופה הפועל פתח תקווה כבש טיש את שער הניצחון. באותה שנה היה טיש מלך השערים של הפועל תל אביב, הישג אותו שיחזר גם בשנת 1963. בעונת 1962/1963 זכה טיש בתואר כדורגלן העונה בישראל ביחד עם יעקב חודורוב.

בשנת 1964, במהלך משחק מול הפועל באר שבע באצטדיון בלומפילד, שבר טיש את רגלו ונדרש לתקופת החלמה ארוכה. כשחזר לשחק בעונה שלאחר מכן התקשה לשחזר את יכולתו מלפני הפציעה, אך בשנת 1966 כבר הוביל את הקבוצה לאליפות נוספת כשהוא מסיים כמלך השערים של הקבוצה בצוותא עם יחזקאל חזום, וכשלצידו מככבים שייע פייגנבוים, דוד פרימו שים בן יהונתן, שבי בן ברוך ודני בורסוק. לאחר מכן עזב את הקבוצה ועבר להפועל הרצליה, שם שימש כמאמן-שחקן, אך כעבור שנתיים חזר להפועל תל אביב וזכה עמה באליפות נוספת בשנת 1969, שאחריה פרש ממשחק פעיל.

בסך הכל כבש טיש 55 שערים במדי הפועל תל אביב, והוא מדורג במקום השביעי בטבלת מלך השערים של הקבוצה בכל הזמנים.

### נבחרת ישראל
טיש זומן לראשונה לנבחרת ישראל כאשר היה בן 17 ובכך היה לשחקן הצעיר ביותר שלבש את מדי הנבחרת (שיא שנשמר זמן רב עד הופעתו של גיא אסולין בשנת 2008). ב-15 בינואר 1958 ערך את הופעת הבכורה שלו, במשחק מול נבחרת ויילס במסגרת מוקדמות מונדיאל 1958, שנערך באצטדיון רמת גן.

לזכותו של טיש 36 הופעות בסך הכל במדי הנבחרת, עמה שיחק גם בגביע אסיה 1960 ומוקדמות מונדיאל 1962. טיש זכה עם הנבחרת בגביע אסיה 1964 שנערך בישראל, ובמסגרת זו כבש את שערו הבודד במדים הלאומיים, במשחק מול נבחרת קוריאה הדרומית באצטדיון רמת גן, שהיה גם למשחקו האחרון בנבחרת.

## חיים אישיים
טיש שירת בפיקוד הנח"ל, וכלוחם במלחמת ששת הימים, מלחמת יום כיפור, מלחמת ההתשה ומלחמת לבנון הראשונה.

בשנת 2010 הוענק לו תואר יקיר העיר חולון.

בעבר עבד טיש כנהג בחברת אגד. לטיש ורעייתו שלוש בנות.

## תארים
;נבחרת ישראל
* גביע אסיה: 1964

;הפועל תל אביב
* אליפות: 1956/1957, 1965/1966, 1968/1969
* גביע המדינה: 1960/1961

;תארים אישיים
*כדורגלן העונה בישראל: 1962/1963

## קישורים חיצוניים

* משחקי גדעון טיש בנבחרת ישראל, אתר ההתאחדות לכדורגל בישראל
* גדעון טיש - יקירי העיר חולון, באתר עיריית חולון
* גדעון טיש, באתר ארכיון הפועל

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל תל אביב
קטגוריה:כדורגלני הפועל הרצליה
קטגוריה:תל אביב-יפו: כדורגלנים
קטגוריה:כדורגלני גביע אסיה 1960
קטגוריה:כדורגלני גביע אסיה 1964
קטגוריה:יקירי חולון
קטגוריה:ישראלים שנולדו ב-1939